Diari Oficial de la Generalitat Valenciana


Sumari del DOGV 6268, del 17-05-2010 (2010/5458)

Informació pública dels expedients: 1) Revisió PGMO Sant Joan d'Alacant (amb informació pública i tràmit de consultes d'ISA i inici tràmit de participació pública). 2) Modificació de traçat de vies pecuàries i la seua desafecció; 3) Dos programes de paisatge de l'avinguda Miguel Hernández i CN-332; i d'ordenació per a la integració estètica i funcional de la coberta de l'A-70.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6268

Data del DOGV
:   17-05-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/5458


Data del document
:   12-05-2010

Organisme emissor
:   Ajuntament de Sant Joan d'Alacant

Tipus de document
:   Anunci

Descriptors 

:   * Sant Joan d'Alacant
    * administració local
    * pla d'urbanisme

Informació pública dels expedients: 1) Revisió PGMO Sant Joan d'Alacant (amb informació pública i tràmit de consultes d'ISA i inici tràmit de participació pública). 2) Modificació de traçat de vies pecuàries i la seua desafecció; 3) Dos programes de paisatge de l'avinguda Miguel Hernández i CN-332; i d'ordenació per a la integració estètica i funcional de la coberta de l'A-70. [2010/5458]  
El Ple de l'Ajuntament, en sessió celebrada el dia 11 de maig de 2010, ha adoptat els acords següents:   
1. Informació pública revisió PGMO (amb informació pública i tràmit de consultes d'informe de sostenibilitat ambiental i tràmit de participació pública):  
Primer. Sotmetre l'expedient de revisió del PGMO (documentació bàsica i complementària) a informació pública, pel període 45 dies, mitjançant un edicte publicat en el Diari Oficial de la Comunitat Valenciana i en un diari no oficial d'àmplia difusió a la localitat; s'inserirà l'anunci al tauler d'edictes de l'Ajuntament. Durant aquest termini, el projecte diligenciat del pla haurà de trobar-se depositat, per a la seua consulta pública, a l'Ajuntament (oficines municipals del Servei d'Urbanisme).  
Segon. Sotmetre a informació pública i al tràmit de consultes, per un termini de 45 dies, per mitjà del corresponent edicte en el DOCV; s'inserirà l'anunci al tauler d'edictes de l'Ajuntament, l'informe de sostenibilitat ambiental, elaborat d'acord amb el que disposa la Llei 9/2006, de 28 d'abril, sobre avaluació dels efectes de determinats plans i programes en el medi ambient, integrat en la documentació de l'expedient per a revisió del PGOU de Sant Joan d'Alacant, que identifica, descriu i avalua els probables efectes significatius sobre el medi ambient que puguen derivar-se de l'aplicació de la revisió del Pla General. Durant aquest termini, l'esmentat informe diligenciat haurà de trobar-se depositat, per a la seua consulta pública, a l'Ajuntament (oficines municipals del Servei d'Urbanisme).  
Tercer. Iniciar tràmit de participació pública, conforme al contingut i detall del pla de participació pública que conté l'expedient del Pla General i a fi de garantir la participació del públic interessat, s'anuncia l'obertura d'un període de 15 dies de duració, comptats a partir de l'endemà de la publicació del corresponent edicte en el DOCV, durant el qual les persones físiques o jurídiques acrediten el compliment dels requisits que els corresponga establits en l'article 10.2 de la Llei 9/2006 o els dels articles 2.2 i 23 de la Llei 27/2006.  
Quart. Conforme al Decret 172/2009, de 16 d'octubre, del Consell, pel qual es prorroga la suspensió parcial del Pla General d'Ordenació Urbana del municipi de Sant Joan d'Alacant, publicat en el DOCV núm. 6125 de 19.10.2009, es manté l'esmentada pròrroga de la suspensió parcial de la vigència del Pla General en vigor respecte a determinades àrees del sòl del municipi, conforme a l'àmbit, la duració i el règim transitori previst en l'esmentat Decret 172/2009,del Consell de la Generalitat.  
Cinqué. Traslladar aquesta resolució a les administracions públiques afectades i procedir a requerir els informes sectorials necessaris per a la tramitació de l'expedient.   
Sisé. Conclosos els tràmits anteriors i resoltes les al·legacions formulades, l'Ajuntament resoldrà sobre l'aprovació provisional d'aquest, amb introducció de les rectificacions que crega oportunes, el remetrà a la conselleria competent en urbanisme i en sol·licitarà l'aprovació definitiva.  
2. Expedient de modificació del traçat de vies pecuàries i desafectació d'aquestes, al terme municipal de Sant Joan d'Alacant.  
Primer. Iniciar procediment de modificació de traçat de vies pecuàries i desafectació d'aquestes, amb el contingut que es detalla i precisa en l'informe emés pel Servei d'Urbanisme, en data 23.04.2010, i plans que s'incorporen a aquest, que conté i motiva aquesta resolució; l'expedient s'integra en el procediment d'aprovació de la revisió del Pla General.  
Segon. Sotmetre a informació pública l'expedient per un termini 45 dies, per mitjà del corresponent edicte en el DOCV i el Butlletí Oficial de la Província.  
Tercer. Traslladar aquesta resolució al Servei Territorial de Medi Ambient perquè en prenga coneixement i als efectes oportuns.  
3. Informació pública de programa de paisatge de l'avinguda de Miguel Hernández i CN-332 a Sant Joan d'Alacant; i programa de paisatge i projecte d'ordenació per a la integració estètica i funcional de la coberta de l'A-70 a Sant Joan d'Alacant - redaccions subvencionades per la Conselleria de Medi Ambient, Aigua, Urbanisme i Habitatge de la Generalitat.  
Sotmetre a informació pública, pel termini de 45 dies, el programa de paisatge de l'avinguda de Miguel Hernández i CN-332 a Sant Joan d'Alacant; i el programa de paisatge i projecte d'ordenació per a la integració estètica i funcional de la coberta de l'A-70 a Sant Joan d'Alacant - redaccions subvencionades per la Conselleria de Medi Ambient, Aigua, Urbanisme i Habitatge de la Generalitat, per mitjà de publicació d'anunci en el Diari Oficial de la Comunitat Valenciana, en un diari no oficial d'àmplia difusió a la localitat i al tauler d'edictes de l'Ajuntament.   
Tots els expedients que se sotmeten a informació pública que s'indiquen aquest edicte estaran a disposició dels interessats pels terminis que s'indiquen, a comptar des de la publicació en el DOCV, al Servei d'Urbanisme, avinguda de la Rambla, 56, entresòl, en dies laborables, de dilluns a divendres, de 09.00 a 14.00 hores, i en la web municipal ; telèfon 830 101 684; fax 175 396 553; adreça electrònica .   
Sant Joan d'Alacant, 12 de maig de 2010.- L'alcalde president: Edmundo Seva García.